
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 695 

3 Μαΐου 2007 


ΑΠΟΦΑΣΕΙ Σ 

Αριθμ. 20367 οικ. Φ.109.1 

Συμπλήρωση του Κανονισμού οργάνωσης και λειτουρ¬ 
γίας του 199 Συντονιστικού Επιχειρησιακού Κέντρου 
Υπηρεσιών του Πυροσβεστικού Σώματος. 

Ο ΑΡΧΗΓΟΣ 

ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 
Έχοντας υπόψη: 

1. Τις διατάξεις: 

α) Του άρθρου 3 του ν.δ. 1119/1972 «Περί αυξήσεως της 
οργανικής δύναμης των Σωμάτων Ασφαλείας και του 
Πυροσβεστικού Σώματος και συμπληρώσεως διατάξεων 
τινών του Κώδικα Χωροφυλακής και Οργανισμού Πυρο¬ 
σβεστικού Σώματος» (Α' 44). 

β) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ/τος 63/2005 (ΦΕΚ 98Α). 

γ) Του ν.δ. 137/1986 «Συγκρότηση της Γενικής Γραμμα- 
τείας Δημόσιας Τάξης σε Υπουργείο Δημόσιας Τάξης» 
(Α’ 51). 

δ) Του ν. 2612/1998 (Α' 112) «Ανάθεση της Δασοπυρό¬ 
σβεσης στο Πυροσβεστικό Σώμα και άλλες διατάξεις». 

ε) Του άρθρου 1 παρ.2 του π.δ. 371/1987 «Αναδιορ¬ 
γάνωση των Υπηρεσιών του Πυροσβεστικού Σώματος 
(Α' 99). 

στ) Του άρθρου 8 παραγρ. 7 του π.δ. 210/1992 «Κω¬ 
δικοποίηση διατάξεων Προεδρικών του Κανονισμού 
Εσωτερικής Υπηρεσίας του Πυροσβεστικού Σώματος» 
(Α’ 99). 

ζ) Της Παρ. 2 εδαφ. Γ του άρθρου 5 της υπ’ αριθμ. 17961 
Φ.109.1/4.6.1998 Απόφαση Υπουργού Δημόσιας Τάξης 
«Ρύθμιση θεμάτων επιχειρησιακού σχεδιασμού αντιμε¬ 
τώπισης των δασικών πυρκαγιών» 
η) Της υπ’ αριθμ. 12030 Φ. 109.1/10.5.1999 (Β' 713) Κοινής 
Υπουργικής Απόφασης «Ρύθμιση θεμάτων συνεργασίας 
του Πυροσβεστικού Σώματος με τις Ένοπλες δυνάμεις, 
την Ελληνική Αστυνομία, τη Δασική Υπηρεσία, τους 
Οργανισμούς Τοπικής Αυτοδιοίκησης, τις Υγειονομι¬ 
κές Υπηρεσίες και άλλους φορείς που παρέχουν τις 
υπηρεσίες τους για την πρόληψη και καταστολή των 
δασικών πυρκαγιών» 


θ) Της υπ’ αριθμ. 17318 Φ. 109.1/10.6.2006 (Β' 862) 
Απόφασης Υπουργού Δημόσιας Τάξης «Μεταβίβαση του 
δικαιώματος να υπογράφουν «Με εντολή Υπουργού» 
στο Γενικό Γραμματέα του Υπουργείου Δημόσιας 
Τάξης και σε υπηρεσιακά όργανα του Πυροσβεστικού 
Σώματος». 

ι) Την υπ’ αριθμ. 22621/13.4.2007 απόφαση Υπουργού 
Δημόσιας Τάξης με την οποία ορίζεται ο Υπαρχηγός 
του Πυροσβεστικού Σώματος ως αναπληρωτής του 
Αρχηγού Πυροσβεστικού Σώματος για τη διαχείριση 
υπηρεσιακών θεμάτων λόγω κωλύματος του Αρχηγού 
να ασκήσει τα καθήκοντά του και μέχρι άρσεως του 
κωλύματος αυτού. 

2. Την ανάγκη για την ομαλή και απρόσκοπτη λειτουρ¬ 
γία του Συντονιστικού Κέντρου Δασοπυρόσβεσης του 
Πυροσβεστικού Σώματος. 

3. Το γεγονός ότι από τις διατάξεις της παρούσης 
απόφασης δεν προκαλείται δαπάνη εις βάρος του Κρα¬ 
τικού Προϋπολογισμού, αποφασίζουμε: 

4. Εγκρίνουμε τη συμπλήρωση των διατάξεων της υπ’ 
αριθμ. 34542 Φ. 109.1/16.1.1996 Απόφασης Αρχηγού Πυ¬ 
ροσβεστικού Σώματος (Β' 37) «Κανονισμός οργάνωσης 
και λειτουργίας του 199 Συντονιστικού Επιχειρησιακού 
Κέντρου Υπηρεσιών του Πυροσβεστικού Σώματος» με 
την προσθήκη σ’ αυτήν των ακολούθων άρθρων που 
αφορούν τον «Κανονισμό Εσωτερικής Υπηρεσίας - Μνη¬ 
μόνιο Ενεργειών του Συντονιστικού Κέντρου Δασοπυ¬ 
ρόσβεσης». 

Αρθρο 16 

Σκοπός - Συγκρότηση 

1. Στα πλαίσια του 199 Συντονιστικού Επιχειρησια¬ 
κού Κέντρου Υπηρεσιών του Πυροσβεστικού Σώματος 
(Σ.Ε.Κ.Υ.Π.Σ.) λειτουργεί το Συντονιστικό Κέντρο Δα¬ 
σοπυρόσβεσης σύμφωνα με την διάταξη της παρ. 2 
εδάφ. Γ του άρθρου 5 της υπ’ αριθμ. 17961 Φ.109.1/4.6.1998 
Απόφασης Υπουργού Δημόσιας Τάξης. 

2. Σκοπός της λειτουργίας του Συντονιστικού Κέντρου 
Δασοπυρόσβεσης (Σ.ΚΕ.Δ) είναι η καθημερινή παρακο¬ 
λούθηση σε πανελλαδικό επίπεδο όλων των εν εξελίξει 
αγροτοδασικών πυρκαγιών, ο συντονισμός, η διαχείριση 
και η αποστολή των διατιθεμένων Εθνικών και Μισθω¬ 
μένων εναέριων μέσων δασοπυρόσβεσης (αεροσκαφών 

και ελικοπτέρων), που θα συνδράμουν στην κατάσβε¬ 
σή τους από κοινού με τις επίγειες δυνάμεις. Επίσης 
προγραμματισμός των εναέριων επιτηρήσεων, η έγκρι¬ 
ση αιτημάτων για εκπαίδευση και συντήρηση εθνικών 
εναερίων μέσων καθώς και η αποστολή αεροπορικών 
μέσων για τον συντονισμό των δασικών πυρκαγιών κλ.π. 
συμβάντων. 

3. Το Συντονιστικό Κέντρο Δασοπυρόσβεσης καθορίζει 
την διάθεση εναερίων μέσων (0 -130 ή ελικοπτέρων) 
για την αποστολή - μεταφορά πεζοπόρων τμημάτων ή 
πυροσβεστικών οχημάτων στον τόπο της πυρκαγιάς, 
όταν τούτο απαιτείται. 

4. Κατόπιν εντολής του Αρχηγού Πυροσβεστικού Σώ¬ 
ματος συντονίζει τις ενέργειες για την διάθεση εναέρι¬ 
ων μέσων σε οποιαδήποτε περίπτωση κρίνεται απαραί¬ 
τητη η επιχείρηση από αέρος (συντονισμός - διαχείριση 
- αεροπυρόσβεση - επιτήρηση - μεταφορά κ.λ.π) 

5. Το Συντονιστικό Κέντρο Δασοπυρόσβεσης λειτουρ¬ 
γεί στα πλαίσια του 199 Σ.Ε.Κ.Υ.Π.Σ. και η λειτουργία 
του δύναται να ξεκινά από 1η Μα'ΐου έως και 31η Οκτω¬ 
βρίου, όπως είναι η διάρκεια της αντιπυρικής περιό¬ 
δου. Ο χρόνος έναρξης και λήξης της λειτουργίας του 
καθορίζεται με απόφαση του Αρχηγού Πυροσβεστικού 
Σώματος. Συγκροτείται στην πλήρη του σύνθεση και 
αποτελείται από: 

α) Ανώτερο Αξιωματικό του Πυροσβεστικού Σώματος, 
ο οποίος ορίζεται Προϊστάμενος του Συντονιστικού Κέ¬ 
ντρου Δασοπυρόσβεσης. 

β) Ανώτερους Αξιωματικούς του Πυροσβεστικού Σώ¬ 
ματος, Συντονιστές Επιχειρήσεων, οι οποίοι ορίζονται 
με Διαταγή του Διοικητή του 199 Σ.Ε.Κ.Υ.Π.Σ. /Σ.ΚΕ,Δ. 

γ) Αξιωματικούς του Πυροσβεστικού Σώματος οι οποίοι 
έχουν πτυχίο δασολόγου, μετεωρολόγου ή άλλο συνα¬ 
φές πτυχίο το οποίο ορίζεται με Διαταγή του Διοικητή 
του 199 Σ.Ε.Κ.Υ.Π.Σ. /Σ.ΚΕ,Δ. 

δ) Αξιωματικούς - εκπροσώπους Γενικού Επιτελείου 
Εθνικής Αμυνας (Γ.Ε.ΕΘ.Α) οι οποίοι ορίζονται με Δ/γή 
του Γ.Ε.ΕΘ.Α κατόπιν αιτήματος του Αρχηγείου Πυρο¬ 
σβεστικού Σώματος. 

ε) Αξιωματικούς της Ελληνικής Αστυνομίας (ΕΛ.ΑΣ), οι 
οποίοι ορίζονται με Διαταγή της ΕΛ.ΑΣ. κατόπιν αιτήμα¬ 
τος του Αρχηγείου Πυροσβεστικού Σώματος. 

στ) Αξιωματικούς - Υπαξιωματικούς Ελεγκτές Εναέρι¬ 
ας Κυκλοφορίας του Γ ενικού Επιτελείου Αεροπορίας οι 
οποίοι ορίζονται με Διαταγή του Γ.Ε.Α. κατόπιν αιτήμα¬ 
τος του Αρχηγείου Πυροσβεστικού Σώματος. 

ζ) Εκπροσώπους του Υπουργείου Αγροτικής Ανάπτυ¬ 
ξης και Τροφίμων με ειδικότητα δασολόγου, κατόπιν 
αιτήματος του Αρχηγείου Πυροσβεστικού Σώματος. 

η)Αρχιπυροσβέστες - Πυροσβέστες τηλεφωνητές - 
Γραμματείς οι οποίοι ορίζονται με Διαταγή του Διοικητή 
του 199 Σ.Ε.Κ.Υ.Π.Σ. /Σ.ΚΕ,Δ. 

Αρθρο 17 

Λειτουργία του Σ.ΚΕ,Δ. 

1. Το Συντονιστικό Κέντρο Δασοπυρόσβεσης (Σ.ΚΕ,Δ.) 
λειτουργεί επί 24ωρου βάσεως. Οι φυλακές (βάρδιες) 
εναλλάσσονται ανά 24ωρο, την 7.30 ώρα καθημερινά, 
εκτός εάν διαταχθεί διαφορετικά από την Διοίκηση κα¬ 
τόπιν εγκρίσεως του Α.Π.Σ. 

2. Αναφορικά με τα ζητήματα εκτέλεσης υπηρεσίας, 
εμφάνισης και πειθαρχίας του Πυροσβεστικού Προσωπι¬ 


κού που υπηρετεί στο Σ.Κ.Ε.Δ. εφαρμόζονται οι διατάξεις 
που ισχύουν για το Πυροσβεστικό Προσωπικό όλων των 
Υπηρεσιών του Πυροσβεστικού Σώματος. 

3. Ο Διοικητής του 199 Σ.Ε.Κ.Υ.Π.Σ./Σ.Κ.Ε.Δ. δύναται 
με ημερήσια διαταγή να ρυθμίζει θέματα Διοικητικής 
Μέριμνας αναφορικά με το προσωπικό που υπηρετεί 
σε αυτό. 

4. Οι Υπηρεσίες των υπηρετούντων στο Συντονιστικό 
Κέντρο Δασοπυρόσβεσης (Σ.ΚΕ,Δ.), καθορίζονται από 
τον φορέα τους ανά μήνα και υποβάλλονται στην Δι¬ 
οίκηση του 199 Σ.Ε.Κ.Υ.Π.Σ. - Σ.ΚΕ,Δ.. Κάθε αλλαγή υπη¬ 
ρεσίας εγκρίνεται από τον φορέα στον οποίο ανήκουν 
και κοινοποιείται στον Διοικητή του 199 Σ.Ε.Κ.Υ.Π.Σ./ 
Σ.Κ.Ε.Δ.. 

Αρθρο 18 

Ο Αρχηγός του Πυροσβεστικού Σώματος ενημερώνε¬ 
ται από τον Διοικητή του 199 Σ.Ε.Κ.Υ.Π.Σ./Σ.Κ.Ε.Δ. και δίνει 
εντολή απογείωσης, για τα εναερία μέσα της χώρας, 
για δασοπυρόσβεση, επιτήρηση, εκτροπή, συντήρηση 
ή εκπαίδευση. 

Άρθρο 19 

Καθήκοντα Προϊσταμένου Σ.ΚΕ,Δ. 

1. Ο Προϊστάμενος του Συντονιστικού Κέντρου Δασο¬ 
πυρόσβεσης είναι υπεύθυνος για την εύρυθμη λειτουρ¬ 
γία του Σ.ΚΕ,Δ. 

2. Είναι ενήμερος για κάθε δασική πυρκαγιά προκει- 
μένου να έχει ανά πάσα στιγμή πλήρη εικόνα για όλη 
την επικράτεια. 

3. Ενημερώνεται από τον Αξιωματικό Επιχειρήσεων, 
τον Αξιωματικό πτυχιούχο Δασολόγο και Μετεωρο¬ 
λόγο του Σ.ΚΕ,Δ. για τις συνθήκες που επικρατούν 
σε κάθε πυρκαγιά (έκταση - μέτωπο - ένταση ανέμου 
- θερμοκρασίες - καιόμενη βλάστηση - απειλή κα- 
τοικημένης περιοχής κ.λ.π) και από τον Αξιωματικό 
Υπηρεσίας του 199 Σ.Ε.Κ.Υ.Π.Σ. για τον αριθμό των 
επίγειων δυνάμεων που επιχειρούν στην πυρκαγιά και 
αφού εκτιμήσει την όλη κατάσταση ύστερα από αίτη¬ 
μα του επίγειου Επιχειρήσεων δίδει εντολή απογείω¬ 
σης εναερίων μέσων στον Αξιωματικό Επιχειρήσεων 
του Σ.ΚΕ,Δ. για τα εθνικά (θαηαόαίΓ) και τα μισθωμένα 
εναέρια μέσα (Ε/Π). 

4. Ενημερώνεται από τον Αξιωματικό Επιχειρήσεων 
και αποφασίζει την αποστολή του αναγκαίου αριθμού 
εναερίων μέσων ώστε να επιτευχθεί ο στόχος της άμε¬ 
σης κατάσβεσης. 

5. Γνωρίζει τις ικανότητες κάθε τύπου εναερίου μέσου 
δασοπυρόσβεσης και μετά από ενημέρωση από τον 
Αξιωματικό πτυχιούχο Δασολόγο σχετικά με την τοπο¬ 
γραφία, την μορφολογία, τις θέσεις υδροληψίας και τον 
τύπο βλάστησης περιοχής εκδήλωσης της πυρκαγιάς 
από τον Αξιωματικό πτυχιούχο Μετεωρολόγο σχετικά 
με τις καιρικές συνθήκες που επικρατούν. Ο προϊστά¬ 
μενος του Σ.Κ.Ε.Δ. συνεκτιμώντας την κατάσταση με 
τον επικεφαλή των πυροσβεστικών δυνάμεων καθορίζει 
τον τύπο και τον αριθμό των εναέριων μέσων σε κάθε 
δασική πυρκαγιά. 

6. Καθορίζει την σταδιακή αποστολή των αεροσκαφών 
(Α/Φ) και των ελικοπτέρων (Ε/Π) έτσι ώστε σε περίπτω¬ 
ση μεγάλης έκτασης πυρκαγιάς, να υπάρχει συνεχής 

υποστήριξη των επιγείων δυνάμεων πυρόσβεσης, από 
εναέρια μέσα. 

7. Καθορίζει τον ανεφοδιασμό των αεροσκαφών (Α/Φ) 
και των ελικοπτέρων (Ε/Π) έτσι ώστε σε περίπτωση 
μεγάλης έκτασης πυρκαγιάς να μη υπάρχουν καθυστε¬ 
ρήσεις αλλά ούτε και συγκέντρωση μεγάλου αριθμού 
εναερίων μέσων ανά αεροδρόμιο. 

8. Σε περίπτωση αναχώρησης των αεροσκαφών (Α/Φ) 
από την μητρική μονάδα ή από κάποιο κλιμάκιο, για άλλη 
περιοχή, μεριμνά ώστε η ευρύτερη περιοχή ευθύνης της 
μητρικής μονάδας ή του κλιμακίου (κατά περίπτωση) να 
καλύπτεται από άλλα εναέρια μέσα. 

9. Δίνει εντολή στον Αξιωματικό Επιχειρήσεων ώστε 
να μεριμνήσει για τον ανεφοδιασμό των εναερίων μέ¬ 
σων στα αεροδρόμια που βρίσκονται πλησιέστερα στην 
πυρκαγιά, καθώς και για την παρουσία υπαλλήλου της 
τοπικής Π.Υ. στον ανεφοδιασμό καυσίμων των μισθω¬ 
μένων (Ε/Π). 

10. Καθορίζει την πραγματοποίηση των αιτουμένων 
περιπολιών εναέριας επιτήρησης που προτείνονται από 
τις Περιφερειακές Διοικήσεις Πυροσβεστικών Υπηρε¬ 
σιών με βάση την γενικότερη εκτίμηση και τον δείκτη 
επικινδυνότητας για κάθε περιοχή. 

11. Ύστερα από έγκριση του Αρχηγού Πυροσβεστικού 
Σώματος δίνεται εντολή για μεταστάθμευση των εναε¬ 
ρίων μέσων όταν μετέχουν σε επιχείρηση κατάσβεσης 
μέχρι το τελευταίο φως της ημέρας και η πυρκαγιά βρί¬ 
σκεται σε εξέλιξη ώστε την επόμενη μέρα να μπορούν 
να επιχειρήσουν με το πρώτο φως της μέρας. 

12. Με έγκριση του Αρχηγού δίνεται εντολή για την 
μεταστάθμευση των μισθωμένων εναερίων μέσων ανά¬ 
λογα με το προβλεπόμενο Δείκτη Επικινδυνότητας για 
την επόμενη μέρα και ενημερώνει τον εκπρόσωπο της 
εταιρείας αλλά και τον Περιφερειακό Διοικητή Πυρο¬ 
σβεστικών Υπηρεσιών. 

13. Καθορίζει την διάθεση εναερίων μέσων (Ο -130 ή Ε/ 
Π) για την αποστολή - μεταφορά πεζοπόρων τμημάτων 
ή πυροσβεστικών οχημάτων στον τόπο της πυρκαγιάς, 
όταν τούτο απαιτείται. 

14. Βρίσκεται σε συνεχή επικοινωνία με τους συνδέ¬ 
σμους των μισθωμένων εναερίων μέσων για την ασφά¬ 
λεια τους κατά την αεροπυρόσβεση (ενημέρωση τους 
για καιρικές συνθήκες, για καλώδια της ΔΕΗ κλπ). 

15. Ενημερώνει, τον Διοικητή του 199 ΣΕΚΥΠΣ και την 
Ηγεσία του Πυροσβεστικού Σώματος, για την αποστολή 
εναερίων μέσων σε κάθε συμβάν και για την εξέλιξη 
κάθε πυρκαγιάς σε όλη την χώρα. 

16. Λαμβάνει γνώση του τηρούμενου ημερολογίου και 
ελέγχει όλες τις καταγραφές. 

17. Ενημερώνεται από τον Αξιωματικό Επιχειρήσεων 
για την άρση ή της εφαρμογή των σταδίων επιχειρη¬ 
σιακής ετοιμότητας σύμφωνα με τον προβλεπόμενο 
δείκτη επικινδυνότητας. 

18/Υστερα από έγκριση του Αρχηγού Πυροσβεστικού 
Σώματος δίνεται εντολή για την Απογείωση των Ελικο¬ 
πτέρων του Πυροσβεστικού Σώματος για συντονισμό ή 
μεταφορά υπαλλήλων στον τόπο εκδήλωσης της πυρ¬ 
καγιάς και λοιπές επιχειρήσεις όταν απαιτείται. 

Άρθρο 20 

Καθήκοντα Αξιωματικού - Επιχειρήσεων Σ.ΚΕ.Δ. 

1. Ο Αξιωματικός - Επιχειρήσεων του Συντονιστικού 
Κέντρου Δασοπυρόσβεσης (Σ.ΚΕ.Δ.). εκτελεί σε 24ωρη 


βάση υπηρεσία και είναι υπεύθυνος για την ομαλή και 
εύρυθμη διεξαγωγή της υπηρεσίας του Σ.ΚΕ.Δ. 

2. Είναι υπεύθυνος για την παρακολούθηση, την δι¬ 
αχείριση και τον συντονισμό όλων των συμβάντων σε 
πανελλαδική κλίμακα, αναφέροντας την εξέλιξή τους 
στον Προϊστάμενο του Συντονιστικού Κέντρου Δασο¬ 
πυρόσβεσης (Σ.ΚΕ.Δ.). 

3. Καθημερινά με το Πρώτο φως λαμβάνει μέσω του 
ελεγκτή εναέριας κυκλοφορίας την διαθεσιμότητα όλων 
των Αεροσκαφών και μέσω των συνεργατών του την 
διαθεσιμότητα των μισθωμένων εναερίων μέσων και 
καταγράφει τα αποτελέσματα στον πίνακα ημερήσιας 
αναφοράς. 

4. Ενημερώνεται καθημερινά για τις καιρικές συνθήκες 
που επικρατούν στην χώρα από τον Αξιωματικό πτυχι- 
ούχο Μετεωρολόγο σε συνδυασμό και με τους χάρτες 
επικινδυνότητας. 

5. Είναι υπεύθυνος, και τηρεί και ελέγχει το Ημερολόγιο 
του Συντονιστικού Κέντρου Δασοπυρόσβεσης (Σ.ΚΕ.Δ.) 
για την λεπτομερή καταγραφή από τους τηλεφωνη¬ 
τές - γραμματείς όλων των συμβάντων, αναφορών και 
εντολών. 

6. Αναπληρώνει τον Προϊστάμενο Συντονιστικού 
Κέντρου Δασοπυρόσβεσης (Σ.ΚΕ.Δ) όταν κωλύεται ή 
απουσιάζει και εκτελεί όλα τα καθήκοντα του όπως 
αναφέρονται στον παρόντα κανονισμό. 

7. Ενημερώνει αμέσως τον Προϊστάμενο Συντονιστικού 
Κέντρου Δασοπυρόσβεσης (Σ.ΚΕ.Δ.) και το Διοικητή του 
199 Συντονιστικού Επιχειρησιακού Κέντρου Υπηρεσιών 
του Πυροσβεστικού Σώματος (ΣΕΚΥΠΣ) σε περίπτω¬ 
ση συμβάντος και λαμβάνει οδηγίες για τις περαιτέρω 
ενέργειες. 

8. Ενημερώνεται για τις συνθήκες που επικρατούν σε 
κάθε πυρκαγιά από τον Αξιωματικό πτυχιούχο Δασολό¬ 
γο (την βλάστηση, την τοπογραφία, τη μορφολογία του 
εδάφους, τις θέσεις υδροληψίας, την ταχύτητα διάδο¬ 
σης της πυρκαγιάς, την έκταση, το μέτωπο, την απειλή 
κατοικημένης περιοχής, κ.λ.π.) και από τον Αξιωματικό 
πτυχιούχο Μετεωρολόγο (την ένταση και την διεύθυνση 
του ανέμου, την σχετική υγρασία του αέρα, την θερ¬ 
μοκρασία, κ.λ.π). 

9. Επικοινωνεί με τον Αξιωματικό που είναι επικεφαλής 
στον τόπο της πυρκαγιάς και ενημερώνεται για την πο¬ 
ρεία - εξέλιξη της πυρκαγιάς καθώς και αν απαιτείται η 
αποστολή εναερίων μέσων δασοπυρόσβεσης. 

10. Όταν απαιτείται αποστολή αεροσκαφών για κα¬ 
τάσβεση πυρκαγιάς ή συντονισμό διαβιβάζει εντολή 
απογείωσης κατά περίπτωση ως εξής: 

α) Για εθνικά εναέρια μέσα, στον σύνδεσμο της Πο¬ 
λεμικής Αεροπορίας 

β) Για μισθωμένα ελικόπτερα, στον εκπρόσωπο - σύν¬ 
δεσμο του Ελικοπτέρου 

γ) Γ ια στρατιωτικά ελικόπτερα (Χιούϊ - Σινούκ), στον 
εκπρόσωπο Γ.Ε.ΕΘ.Α. 

δ) Γ ια τα ελικόπτερα του Π.Σ. στον προϊστάμενο της 
Υπηρεσίας Εναερίων Μέσων Πυροσβεστικού Σώματος. 

11. Γνωρίζει ποια αεροδρόμια (Α/Δ) δύνανται να ανεφο- 
διάσουν με καύσιμα τα αεροσκάφη και τα ελικόπτερα, 
έρχεται σε επαφή με τους υπεύθυνους ανεφοδιασμού 
και δίνει εντολές, σ’ αυτούς. Πριν από την απογείωση 
των αεροσκαφών ή ελικοπτέρων ενημερώνει αυτά που 
θα ανεφοδιαστούν με καύσιμα εάν απαιτηθεί. 

12. Βρίσκεται σε συνεχή επικοινωνία με τον Αξιωμα¬ 
τικό Πολεμικής Αεροπορίας, με τους συνδέσμους των 
εναερίων μέσων, με τους Διοικητές των κλιμακίων ΡΖΙ_ 
και ΘΒΨΜΜΑΝ για την ασφάλεια τους κατά την αερο¬ 
πυρόσβεση (ενημέρωση τους για καιρικές συνθήκες, 
για καλώδια της ΔΕΗ κλπ) αλλά και για την πορεία και 
την εξέλιξη κάθε πυρκαγιάς όπου επιχειρούν εναέρια 
μέσα. 

13. Σε περίπτωση συμβάντος σε παραμεθόριο περιοχή 
της χώρας, έρχεται αμέσως σε επαφή με τους εκάστοτε 
αρμοδίους του Υπουργείου Εξωτερικών, προκειμένου να 
εξασφαλισθεί η συγκατάθεση της όμορης χώρας, για 
την ασφαλή προσέγγιση των αεροσκαφών ή ελικοπτέ¬ 
ρων για επιχείρηση κατάσβεσης. 

14. Όταν απαιτείται αερομεταφορά προσωπικού, ενη¬ 
μερώνει τον Αξιωματικό του ΓΕΕΘΑ για την διάθεση Θ 

- 130 και ζητάει έγκριση από το ΓΕΕΘΑ με αποστολή 
εντύπου ΡΑΧ. 

15. Όταν απαιτείται αερομεταφορά πυροσβεστικού 
οχήματος, ενημερώνει την Πυροσβεστική Υπηρεσία για 
τον τύπο του οχήματος που θα διαθέσει και το οποίο 
δύναται να μεταφέρει το συγκεκριμένο ελικόπτερο ή 
αεροσκάφος Θ -130. 

16. Τηρεί και υπογράφει δελτία, με τις ακριβείς ώρες 
απογείωσης - πτήσης - προσγείωσης για αεροπυρόσβε¬ 
ση, εκπαίδευση, συντήρηση ή επιτήρηση των εθνικών 
εναερίων μέσων. 

17. Τηρεί και υπογράφει δελτία, με τις ακριβείς ώρες 
εντολής, απογείωσης - πτήσης - προσγείωσης - νυχτε¬ 
ρινού έργου - νυχτερινής απασχόλησης - μεταστάθ- 
μευσης - καθήλωσης - απρογραμμάτιστης συντήρησης 

- καυσίμου (τύπος, ποσότητα, αεροδρόμιο ανεφοδια¬ 
σμού) - ρίψεων - παρατηρήσεις - περιοχή επιχείρησης 
εναερίων μέσων. 

18. Τηρεί και υπογράφει τις καταστάσεις, με τις ώρες 
απογείωσης - πτήσης - προσγείωσης - αριθμό ρίψεων 

- αριθμό εξόδων - αριθμό επιτηρήσεων των αεροσκα¬ 
φών ΡΖΙ_ & ΘΒΙΙΜΜΑΝ που χρησιμοποιούνται για δα¬ 
σοπυρόσβεση και που αποστέλλονται από την Μονάδα 
Αεροπορικών Επιχειρήσεων Δημοσίων Υπηρεσιών. 

19. Τηρεί και υπογράφει τις καταστάσεις καυσίμων με 
αριθμό νηολογίου- αεροδρόμιο ανεφοδιασμού - τύπο 
καυσίμου - ώρα ανεφοδιασμού - υπεύθυνου ανεφοδι¬ 
ασμού των μισθωμένων αεροσκαφών και ελικοπτέρων 
για την αποζημίωσή τους. 

20. Τηρεί και υπογράφει τις καταστάσεις ετοιμοτήτων 
με αριθμό νηολογίου - σταθμό βάσης - ονόματα συνδέ¬ 
σμων - ώρα ετοιμότητας των μισθωμένων αεροσκαφών 
και ελικοπτέρων για την αποζημίωσή τους. 

21. Τηρεί πίνακα σε συνδυασμό με το χάρτη της χώ¬ 
ρας, με την ανάπτυξη όλων των κλιμακίων των εναερίων 
μέσων δασοπυρόσβεσης. 

22. Ελέγχει το έγγραφο άρσης και εφαρμογής των 
σταδίων επιχειρησιακής ετοιμότητας σύμφωνα με τον 
προβλεπόμενο δείκτη επικινδυνότητας. 

23. Ενημερώνει τον Προϊστάμενο του Συντονιστικού 
Κέντρου Δασοπυρόσβεσης (Σ.ΚΕ.Δ.) για την άρση και 
εφαρμογή δευτέρου σταδίου επιχειρησιακής ετοιμό¬ 
τητας σύμφωνα με τον προβλεπόμενο δείκτη επικιν- 
δυνότητας. 

24. Συμπληρώνει και τηρεί συγκεντρωτικούς πίνακες 
για τις δραστηριότητες όλων των αεροσκαφών και ελι¬ 
κοπτέρων. 


25. Στο τέλος της θερινής περιόδου, συγκεντρώνει τα 
Ημερολόγια από τους Αξιωματικούς - εκπροσώπους, τα 
οποία τηρούνται στο Αρχείο του Συντονιστικού Κέντρου 
Δασοπυρόσβεσης. 

26. Ενημερώνει τόσο τα εθνικά εναερία μέσα όσο και 
τα μισθωμένα για την συνολικό αριθμό εναερίων που 
πρόκειται να επιχειρήσουν σε μία δασική πυρκαγιά. 

Αρθρο 21 

Καθήκοντα Αξιωματικού με πτυχίο δασολόγου 

1. Ο Πτυχιούχος Δασολόγος Αξιωματικό του Πυρο¬ 
σβεστικού Σώματος είναι ο άμεσος βοηθός και συνερ¬ 
γάτης του Επιχειρήσεων και λαμβάνει γνώση όλων των 
συμβάντων. 

2. Ενημερώνει τον Αξιωματικό Επιχειρήσεων και τον 
Προϊστάμενο του Συντονιστικού Κέντρου Δασοπυρό¬ 
σβεσης (Σ.ΚΕ.Δ.) για κάθε δασική πυρκαγιά ή οποία 
βρίσκεται σε εξέλιξη σχετικά με την βλάστηση, την 
τοπογραφία, τη μορφολογία του εδάφους, τις θέσεις 
υδροληψίας, την ταχύτητα διάδοσης της πυρκαγιάς, 
την έκταση, το μέτωπο, την απειλή κατοικημένης πε¬ 
ριοχής, κ.λ.π. 

3. Δίνει τις γεωγραφικές συντεταγμένες κάθε πυρκα¬ 
γιάς στα εναέρια μέσα δασοπυρόσβεσης. 

4. Ενημερώνεται και συνεργάζεται με τον Αξιωματικό 
πτυχιούχο Μετεωρολόγο για τις συνθήκες εκδήλωσης 
της πυρκαγιάς και χρησιμοποιεί κάθε πρόσφορο μέσο 
σχετικό με την εκτίμηση της εξέλιξης και επικινδυνό- 
τητας των δασικών πυρκαγιών. 

5. Είναι υπεύθυνος για τη δημιουργία αλλά και την ενη¬ 
μέρωση ψηφιακών χαρτών με τη χρήση Γεωγραφικών 
Συστημάτων Πληροφοριών και βάσεων δεδομένων. 

6. Συνεργάζεται με άλλους φορείς για τη συλλογή 
δεδομένων (δορυφορικών εικόνων, ψηφιακών χαρτών 
κ.λ.π.) 

7. Είναι υπεύθυνος για την καταγραφή και τη συλλογή 
στατιστικών στοιχείων σχετικά με το συντονισμό και 
τη διαχείριση των δασικών πυρκαγιών. 

Αρθρο 22 

Καθήκοντα Αξιωματικού με πτυχίο μετεωρολόγου 

1. Ο Πτυχιούχος Μετεωρολόγος Αξιωματικός του Πυ¬ 
ροσβεστικού Σώματος είναι ο άμεσος βοηθός και συ¬ 
νεργάτης του Αξιωματικού Επιχειρήσεων και λαμβάνει 
γνώση όλων των συμβάντων. 

2. Ενημερώνει τον Αξιωματικό Επιχειρήσεων και τον 
Προϊστάμενο του Συντονιστικού Κέντρου Δασοπυρόσβε¬ 
σης (Σ.ΚΕ.Δ.) για τις συνθήκες που επικρατούν σε κάθε 
πυρκαγιά (την ένταση και την διεύθυνση του ανέμου, την 
σχετική υγρασία του αέρα, την θερμοκρασία, κ,λ.π). 

3. Ενημερώνει καθημερινά τον Αξιωματικό Επιχειρή¬ 
σεων και τον Προϊστάμενο του Συντονιστικού Κέντρου 
Δασοπυρόσβεσης (Σ.ΚΕ.Δ.) για τις καιρικές συνθήκες 
που επικρατούν στην χώρα, καθώς και εκείνων που 
προβλέπονται κατά τη διάρκεια των επόμενων ωρών 
και ημερών σε συνδυασμό και με τους χάρτες επικιν- 
δυνότητας. 

4. Ενημερώνεται και συνεργάζεται με τον Αξιωματικό 
Πτυχιούχο Δασολόγο για τις καιρικές συνθήκες που 
επικρατούν στις περιοχές εκδήλωσης των πυρκαγιών. 

5. Συνεργάζεται με την Εθνική Μετεωρολογική Υπηρε¬ 
σία για συλλογή περισσότερων μετεωρολογικών στοι¬ 
χειών για τα σημεία εξέλιξης των δασικών πυρκαγιών. 

6. Είναι υπεύθυνος για την καταγραφή και τη συλλογή 
στατιστικών στοιχείων σχετικά με το συντονισμό και 
τη διαχείριση των δασικών πυρκαγιών. 

Άρθρο 23 

Καθήκοντα Εκπροσώπου Γ.Ε.ΕΘ.Α. 

1. Ο Αξιωματικός - εκπρόσωπος του Γ.Ε.ΕΘ.Α είναι 
συνεργάτης - βοηθός του Αξιωματικού Επιχειρήσεων. 

2. Λαμβάνει γνώση όλων των δασικών πυρκαγιών που 
εκδηλώνονται στην χώρα. 

3. Ενημερώνει αμέσως τον Αξιωματικό - Επιχειρήσε¬ 
ων για κάθε αναφορά που λαμβάνει για απογείωση 
αεροσκάφους από Μονάδα Αεροπορικών Επιχειρήσε¬ 
ων Δημοσίων Υπηρεσιών (359 ΜΑΕΔΥ) καθώς και για 
κάθε πρόσθετη πληροφορία που έχει σχετικά με τις 
πυρκαγιές. 

4. Υποβάλλει αμέσως, στις αρμόδιες για ενέργεια Υπη¬ 
ρεσίες, κάθε εντολή που λαμβάνει από τον Προϊστάμενο 
του Συντονιστικού Κέντρου Δασοπυρόσβεσης (Σ.ΚΕ.Δ.) 
ή τον Αξιωματικό - Επιχειρήσεων (διάθεση προσωπικού 
ή μέσων ). 

5. Είναι ο σύνδεσμος για την διαβίβαση εντολών, προ- 
κειμένου να απογειωθούν τα στρατιωτικά ελικόπτερα ή 
για διάθεση στρατιωτών στο τόπο της πυρκαγιάς. 

6. Διαβιβάζει αμέσως, κάθε εντολή που λαμβάνει από 
τα προϊστάμενα κλιμάκια σχετικά με το αντικείμενο της 
δασοπυρόσβεσης, στον Προϊστάμενο του Συντονιστικού 
Κέντρου Δασοπυρόσβεσης (Σ.ΚΕ.Δ.) ή τον Αξιωματικό 
Επιχειρήσεων. 

7. Τηρεί Ημερολόγιο στο οποίο καταγράφονται λε¬ 
πτομερώς όλες οι δραστηριότητες. 

8. Είναι ο σύνδεσμος του Συντονιστικού Κέντρου Δα¬ 
σοπυρόσβεσης, με τις Ένοπλες Δυνάμεις. 

Αρθρο 24 

Καθήκοντα εκπροσώπου Υπουργείου 
Αγροτικής Ανάπτυξης και Τροφίμων 

1. Ενημερώνει και παράλληλα κινητοποιεί τους κατά 
τόπους υπευθύνους των Δασαρχείων, για την από κοι¬ 
νού συνεργασία και αντιμετώπιση του συμβάντος με 
τους επικεφαλής των πυροσβεστικών δυνάμεων. 

2. Συλλέγει πληροφορίες για το ανάγλυφο της περιο¬ 
χής και το είδος της βλάστησης, τις καιρικές συνθήκες 
που επικρατούν στον τόπο της πυρκαγιάς και από τους 
υπάρχοντες χάρτες της περιοχής σε συνεργασία με τον 
Πτυχιούχο Δασολόγο - Αξιωματικό του Συντονιστικού 
Κέντρου Δασοπυρόσβεσης (Σ.ΚΕ.Δ.) εξάγουν τα δεδομέ¬ 
να και συλλέγουν πληροφορίες για το οδικό δίκτυο, τις 
πηγές υδροληψίας, τις συντεταγμένες του συμβάντος 
και κάθε άλλη χρήσιμη πληροφορία. 

3. Ενημερώνει άμεσα τον Αξιωματικό Επιχειρήσεων και 
τον Προϊστάμενο του Σ.ΚΕΔ όταν από τα στοιχεία που 
έχει συγκεντρώσει, διαφαίνεται δυσμενής εξέλιξη του συμ¬ 
βάντος, ώστε να υπάρξει άμεση κινητοποίηση των Πυρο¬ 
σβεστικών δυνάμεων καθώς και των λοιπών φορέων. 

4. Κάθε νέο στοιχείο ή πληροφορία που λαμβάνει 
την διαβιβάζει άμεσα στον Αξιωματικό - Επιχειρήσεων 
ή τον Προϊστάμενο του Συντονιστικού Κέντρου Δασο¬ 
πυρόσβεσης (Σ.ΚΕ.Δ.). 

Αρθρο 25 

Καθήκοντα Εκπροσώπου ΕΛ.ΑΣ. 

1. Ο Αξιωματικός - εκπρόσωπος της ΕΛ.ΑΣ. είναι συ¬ 
νεργάτης - βοηθός του Αξιωματικού Επιχειρήσεων. 


2. Λαμβάνει γνώση όλων των δασικών πυρκαγιών που 
εκδηλώνονται στην χώρα και συλλέγει πληροφορίες 
από τις κατά τόπους υπηρεσίες της Ελληνικής Αστυ¬ 
νομίας (ΕΛ.ΑΣ.). 

3. Ενημερώνει αμέσως τον Αξιωματικό - Επιχειρήσεων 
για κάθε αναφορά που λαμβάνει για εκδήλωση πυρκα¬ 
γιάς καθώς και κάθε πρόσθετη πληροφορία που έχει 
από τα κατά τόπους Αστυνομικά Τμήματα. 

4. Διαβιβάζει κάθε εντολή που λαμβάνει από τον Προ¬ 
ϊστάμενο του Συντονιστικού Κέντρου Δασοπυρόσβεσης 
(Σ.ΚΕ.Δ.) ή τον Αξιωματικό Επιχειρήσεων, για διάθεση 
αστυνομικών οργάνων, για παρακολούθηση, σύλληψη, 
καταδίωξη ή διευκόλυνση της κυκλοφορίας των πυρο¬ 
σβεστικών οχημάτων. 

5. Τηρεί Ημερολόγιο στο οποίο καταγράφονται λε¬ 
πτομερώς όλες οι δραστηριότητες. 

6. Είναι ο σύνδεσμος του Συντονιστικού Κέντρου Δα¬ 
σοπυρόσβεσης (Σ.ΚΕ.Δ.) με την Ελληνική Αστυνομία. 

Αρθρο 26 

Καθήκοντα συνδέσμου Πολεμικής Αεροπορίας 

1. Τα καθήκοντα του Αξιωματικού συνδέσμου της Πο¬ 
λεμικής Αεροπορίας ορίζονται από την Βασική Διαταγή 
του Γενικού Επιτελείου Αεροπορίας παράρτημα «Η» και 
εκτελεί και τα παρακάτω καθήκοντα. 

2. Ο Σύνδεσμος της Π.Α. είναι συνεργάτης - βοηθός 
του Αξιωματικού Επιχειρήσεων. 

3. Λαμβάνει γνώση όλων των δασικών πυρκαγιών που 
εκδηλώνονται στην χώρα. 

4. Ο Σύνδεσμος της Π.Α. αναφέρει κάθε ημέρα, με 
το πρώτο φως της ετοιμότητα των αεροσκαφών, στον 
Αξιωματικό - Επιχειρήσεων. 

5. Διαβιβάζει τις εντολές, του Προϊσταμένου του Συ¬ 
ντονιστικού Κέντρου Δασοπυρόσβεσης (Σ.ΚΕ.Δ.) ή Αξι¬ 
ωματικού Επιχειρήσεων, για επιτήρηση την 9.00 ώρα, 
αρμοδίως. 

6. Είναι ο σύνδεσμος για την διαβίβαση εντολών, 
προκειμένου να απογειωθούν τα αεροσκάφη δασοπυ¬ 
ρόσβεσης. 

7. Υποβάλλει αμέσως, στις αρμόδιες για ενέργεια Υπη¬ 
ρεσίες, κάθε εντολή που του διαβιβάζεται από τον Προ¬ 
ϊστάμενο του Συντονιστικού Κέντρου Δασοπυρόσβεσης 
(Σ.ΚΕ.Δ.) ή τον Αξιωματικό - Επιχειρήσεων. 

8. Αναφέρει αμέσως, κάθε πληροφορία που λαμβάνει 
από τα προϊστάμενα κλιμάκια σχετικά με το αντικείμενο 
της δασοπυρόσβεσης, στον Προϊστάμενο του Σ.ΚΕ.Δ. ή 
τον Επιχειρήσεων. 

9. Κατ’ εντολή του Προϊσταμένου του Συντονιστικού 
Κέντρου Δασοπυρόσβεσης (Σ.ΚΕ.Δ.) ή του Επιχειρήσεων, 
έρχεται σε επαφή, με τα εναέρια μέσα που επιχειρούν 
σε πυρκαγιά με όποιο τρόπο κρίνεται πρόσφορος (ασύρ¬ 
ματος - πύργος Α/Δ - Βαάαι·) προκειμένου να λάβει ανα¬ 
φορά για την πορεία της πυρκαγιάς από τους χειριστές 
και αμέσως αναφέρει στο Προϊσταμένου του Σ.ΚΕ.Δ. 

10. Ενημερώνεται από τον Ελεγκτής Εναέριας Κυ¬ 
κλοφορίας σχετικά με τις πτήσεις όλων των εναερίων 
μέσων δασοπυρόσβεσης σε όλα τα αεροδρόμια της 
χώρας. 

11. Είναι ο σύνδεσμος του Συντονιστικού Κέντρου Δα¬ 
σοπυρόσβεσης, με τις μητρικές μονάδες και τα κλιμάκια 
των εθνικών εναερίων μέσων. 

12. Συμπληρώνει, κάθε μήνα τις Υπηρεσίες των υπαλ¬ 
λήλων (Συνδέσμων ΓΕΑ και Ελεγκτής Εναέριας Κυκλο¬ 
φορίας. και υποβάλλει αντίγραφο στη Διοίκηση του 
Σ.ΚΕ.Δ. και το Γ.Ε.Α. ΚΕ.ΠΙΧ. (κέντρο επιχειρήσεων) 

13. Συμπληρώνει και υποβάλλει στον Αξιωματικό Επι¬ 
χειρήσεων, ειδικό έντυπο ημερήσιας πτητικής δραστη¬ 
ριότητας όλων των αεροσκαφών. 

14. Επίσης ενημερώνεται από τον σύνδεσμο της Πολε¬ 
μικής Αεροπορίας και εγκρίνει την μεταστάθμευση των 
αεροσκαφών για την αποφυγή καθήλωσης των αερο¬ 
σκαφών σε περίπτωση δυσμενών καιρικών συνθηκών. 

Αρθρο 27 

Καθήκοντα Ελεγκτή Εναέριας Κυκλοφορίας 

1. Οι Ελεγκτής Εναέριας Κυκλοφορίας συνεργάζεται 
και ενημερώνει τον Σύνδεσμο της Πολεμικής Αεροπο¬ 
ρίας. 

2. Ο Ελεγκτής Εναέριας Κυκλοφορίας αναφέρει κάθε 
ημέρα, με το πρώτο φως την ετοιμότητα των αεροσκα¬ 
φών στον Σύνδεσμο της Πολεμικής Αεροπορίας. 

3. Αναφέρει αμέσως, κάθε πληροφορία που λαμβάνει 
από τα προϊστάμενα κλιμάκια σχετικά με το αντικείμενο 
της δασοπυρόσβεσης, στον Σύνδεσμο της Πολεμικής 
Αεροπορίας. 

4. Κατ’ εντολή του Προϊσταμένου του Συντονιστικού 
Κέντρου Δασοπυρόσβεσης (Σ.ΚΕ.Δ.), έρχεται σε επαφή, 
με τα εναέρια μέσα που επιχειρούν σε πυρκαγιά με 
όποιο τρόπο κρίνεται πρόσφορος (ασύρματος - πύρ¬ 
γος Α/Δ - Παάαΐ") προκειμένου να λάβει αναφορά για 
την πορεία της πυρκαγιάς από τους χειριστές και αμέ¬ 
σως αναφέρει στο Προϊσταμένου του Συντονιστικού 
Κέντρου Δασοπυρόσβεσης (Σ.ΚΕ.Δ.) ή στον Αξιωματικό 
-Επιχειρήσεων. 

5. Τηρεί Ημερολόγιο στο οποίο καταγράφονται λε¬ 
πτομερώς όλες οι δραστηριότητες. 

6. Ενημερώνει το Λιμενικό Σώμα για τα σημεία υδρο¬ 
ληψίας των Αεροσκαφών. 

7. Επικοινωνεί με τα αεροδρόμια της χώρας και παίρ¬ 
νει κάθε πληροφορία σχετικά με τις πτήσεις, όλων των 
εναερίων μέσων δασοπυρόσβεσης. 

8. Είναι ο σύνδεσμος του Συντονιστικού Κέντρου Δα¬ 
σοπυρόσβεσης, με την μητρική μονάδα και τα κλιμάκια 
των εθνικών εναερίων μέσων. 

9. Συμπληρώνει και υποβάλλει στον Αξιωματικό ΓΕΑ, 
ειδικό έντυπο ημερήσιας πτητικής δραστηριότητας 
όλων των Αεροσκαφών. 

Αρθρο 28 

Καθήκοντα Τηλεφωνητών - Γραμματέων 

1. Οι τηλεφωνητές - γραμματείς εναλλάσσονται όπως 
και οι λοιποί υπηρετούντες στο Σ.ΚΕ.Δ. 

2. Ο τηλεφωνητής - γραμματεύς είναι ο αποδέκτης 
όλων των τηλεφωνικών κλήσεων του Συντονιστικού Κέ¬ 
ντρου Δασοπυρόσβεσης (Σ.ΚΕ.Δ.). 

3. Ενημερώνει αμέσως τον Προϊστάμενο του Συντο¬ 
νιστικού Κέντρου Δασοπυρόσβεσης ή τον Αξιωματικό 
Επιχειρήσεων για κάθε αναφορά συμβάντος που λαμ¬ 
βάνει γνώση. 

4. Καταγράφει λεπτομερώς κάθε πληροφορία ή ανα¬ 
φορά, στο βιβλίο - Ημερολόγιο του Συντονιστικού Κέ¬ 
ντρου Δασοπυρόσβεσης (Σ.ΚΕ.Δ.). 

5. Επίσης καταγράφει στο ημερολόγιο, κάθε εντολή, 
απογείωση, προσγείωση, καθήλωση, απρογραμμάτιστη 


συντήρηση ή άλλη κατάσταση όλων των αεροσκαφών 
και λοιπών εναερίων μέσων δασοπυρόσβεσης. 

6. Τηρεί το βιβλίο Πρωτοκόλλου του Συντονιστικού 
Κέντρου Δασοπυρόσβεσης. 

7. Ενημερώνει καθημερινά τον πίνακα κατάστασης 
των εναερίων μέσων δασοπυρόσβεσης. 

8. Είναι υπεύθυνος για την τήρηση και την αρχειοθέ¬ 
τηση του αρχείου διαταγών του Συντονιστικού Κέντρου 
Δασοπυρόσβεσης (Σ.ΚΕ.Δ.). 

9. Καταγράφει όλες τις εντολές που εκδίδονται από 
τον Προϊστάμενο του Συντονιστικού Κέντρου Δασοπυ¬ 
ρόσβεσης (Σ.ΚΕ.Δ.), τον Αξιωματικό Επιχειρήσεων προς 
όλους τους εμπλεκόμενους φορείς και υπηρεσίες. 

10. Καταγράφει στο Ημερολόγιο κάθε πληροφορία 
από τον Προϊστάμενο του Συντονιστικού Κέντρου Δα¬ 
σοπυρόσβεσης (Σ.ΚΕ.Δ.), τον Αξιωματικό Επιχειρήσεων, 
τον Αξιωματικό πτυχιούχο Δασολόγο, τον Αξιωματι¬ 
κό πτυχιούχο Μετεωρολόγο, τον Αξιωματικό ΓΕΑ, τον 
Αξιωματικό ΕΛ.ΑΣ., τον Αξιωματικό Γ.Ε.ΕΘ.Α. και τον 
εκπρόσωπο του Υπουργείου Αγροτικής Ανάπτυξης και 
Τροφίμων που περιέρχεται στο Συντονιστικό Κέντρο 
Δασοπυρόσβεσης (Σ.ΚΕ.Δ.) για την πορεία των πυρκα¬ 
γιών μέχρι την κατάσβεσή τους καθώς και κάθε άλλη 
πληροφορία σχετική με το πτητικό έργο των εναερίων 
μέσων και της δασοπυρόσβεσης. 

11. Συμπληρώνει και ενημερώνει τον πίνακα των υπη¬ 
ρεσιών για κάθε αλλαγή ή μεταβολή που αφορά όλους 
τους υπηρετούντες στο Συντονιστικό Κέντρο Δασοπυ¬ 
ρόσβεσης (Σ.ΚΕ.Δ.) και αναρτά, στον πίνακα των υπη¬ 
ρεσιών. 

12. Είναι υπεύθυνος για τη δημιουργία εγγράφου άρ¬ 
σης ή εφαρμογής δευτέρου σταδίου επιχειρησιακής 
ετοιμότητας σύμφωνα με τον προβλεπόμενο δείκτη 
επικινδυνότητας. 

13. Τηρεί δελτία, με τις ακριβείς ώρες απογείωσης - 
πτήσης - προσγείωσης για αεροπυρόσβεση, εκπαίδευση, 
συντήρηση ή επιτήρηση των εθνικών εναερίων μέσων. 

14. Τηρεί δελτία, με τις ακριβείς ώρες εντολής, απο¬ 
γείωσης - πτήσης - προσγείωσης - νυχτερινού έργου 

- νυχτερινής απασχόλησης - μεταστάθμευσης - καθή¬ 
λωσης - απρογραμμάτιστης συντήρησης - καυσίμου 
(τύπος, ποσότητα, αεροδρόμιο ανεφοδιασμού) - ρίψεων 

- παρατηρήσεις - περιοχή επιχείρησης εναερίων μέσων 

- των τυχόν μισθωμένων αεροσκαφών και ελικοπτέρων 
για την αποζημίωσή τους. 

15. Τηρεί τις καταστάσεις, με τις ώρες απογείωσης 

- πτήσης - προσγείωσης - αριθμό ρίψεων - αριθμό εξό¬ 
δων - αριθμό επιτηρήσεων των αεροσκαφών ΡΖΕ και 
ΟΒυΜΜΑΝ που χρησιμοποιούνται για δασοπυρόσβεση 
και που αποστέλλονται από την Μονάδα Αεροπορικών 
Επιχειρήσεων Δημοσίων Υπηρεσιών. 

16. Τηρεί τις καταστάσεις καυσίμων με αριθμό νηο¬ 
λογίου- αεροδρόμιο ανεφοδιασμού - τύπο καυσίμου 

- ώρα ανεφοδιασμού - υπεύθυνου ανεφοδιασμού των 
μισθωμένων αεροσκαφών και ελικοπτέρων για την απο¬ 
ζημίωσή τους. 

17. Τηρεί τις καταστάσεις ετοιμοτήτων με αριθμό νη¬ 
ολογίου - σταθμό βάσης - ονόματα συνδέσμων - ώρα 
ετοιμότητας των μισθωμένων αεροσκαφών και ελικο¬ 
πτέρων για την αποζημίωσή τους. 

18. Τηρεί πίνακα σε συνδυασμό με το χάρτη της χώ¬ 
ρας, με την ανάπτυξη όλων των κλιμακίων των εναερίων 
μέσων δασοπυρόσβεσης. 

19. Τηρεί αντίγραφα ημερολογίων των εκπροσώπων 
ΓΕΕΘΑ, ΕΛΑΣ, και Ε.Ε.Κ. ΓΕΑ. 

20. Συντάσσει τα ημερήσια δελτία πτητικού έργου 
όλων των εναερίων μέσων μετά το Τελευταίο Φως της 
ημέρας. 

Άρθρο 29 
Γ ενικά 

1. Η υπηρεσία του Συντονιστικού Κέντρου Δασοπυρό¬ 
σβεσης διεξάγεται και διέπεται από τις Νομοθεσίες, περί 
πειθαρχίας, που ισχύουν σε κάθε Υπηρεσία από την προ¬ 
έρχονται οι υπηρετούντες Αξιωματικοί και Υπάλληλοι. 


2/Ολοι όσοι υπηρετούν στο Συντονιστικό Κέντρο Δα¬ 
σοπυρόσβεσης, τελούν υπό τις διαταγές του Δ/του του 
199 Σ.Ε.Κ.Υ.Π.Σ. / Σ.ΚΕ.Δ. 

3. Βρίσκεται σε συνεχή συνεργασία με τους υπαλλή¬ 
λους του 199 ΣΕΚΥΠΣ. 

4. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 30 Απριλίου 2007 

Με εντολή Αρχηγού 
Ο Αναπληρωτής Αρχηγός 

Φ. ΠΑΠΠΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κόρινθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή Ρ\ΖΡ/ΌΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοππ από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοηι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 ■ ίπΙθΓΠθΙ: Ιι11ρ://νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


»Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 
»Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 


: Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

: Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

' Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη τηςΈνωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

' Το ποσό υπέρ ΤΑΓΟ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

' Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννν».β1.9ΐ·). 



ιοεσίες εξυπηρέτησης πολιτών λειτουργούν καθημερινά από 08:00 μέχρι 13:00 


02006950305070 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 ΤΗΛ. 210 52 79 000 ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν·6ΐ·[)Γ - β-ιπ3ίΙ: ννβ1>ιπ35ΐ6ΐ@6ΐ.0Γ 





































